غرقو جوج شبان، فالعشرينات من العمر، فصهريج السواني، صباح اليوم الخميس، بعدما كانو كيلعبو كورة مع شي جوج صحابهم خرين غير حداه، وطاحت ليهم وكانو كيحاولو يجبدوها. واستغرقات السلطات أكثر من ساعة باش تجبد جثث الضحايا، اللي كيسكنو فحي الوحدة1، وتطلب الأمر الاستعانة بقارب مطاطي وأدوات الغطس. المصالح الأمنية فتحات تحقيق فالموضوع، قبل ما تاخد أقوال الدراري اللي كانو مع الضحايا، وتفهم حيثيات الحادث، بالإضافة للدافع اللي خلاهم يخرجو يلعبو كورة فعز حالة الطوارئ الصحية. وتم نقل جثتي الشابين لمستودع الأموات فسبيطار محمد الخامس، فانتظار اخضاعها للتشريح. 
كانو كيلعبو كورة فعز أزمة كورونا.. جوج دراري غرقو فصهريج السواني فمكناس